આ માહિતી આપતાં સન્ડે ફ્રેન્ડ્સના સક્રિય કાર્યકર જયશ્રી ગૌરાંગ દામાણીએ મિડ-ડે LOCALને કહ્યું હતું કે ‘અમે શરૂ કરેલા આ અભિયાનને જબરદસ્ત સફળતા મળી છે. લોકોમાં, એમાં પણ મુખ્યત્વે કચ્છી, ગુજરાતી, મારવાડી જૈન સમાજમાં ત્વચાદાન પ્રત્યે ખૂબ જ જાગરૂકતા આવતી જાય છે. રિલેટિવના મૃત્યુ પછી જેમ આપણે ચક્ષુદાન કરી કોઈ અંધને દૃષ્ટિદાન કરીએ છીએ એવી જ રીતે મૃત્યુ પછી ત્વચાદાન કરવાથી કોઈ દાઝેલાને આપણે જીવતદાન આપી શકીએ છીએ. અમને ગઈ કાલે ૧૦૦૦મી ત્વચા દાનમાં મળી હતી. અમારા અભિયાનને સફળ બનાવવામાં ડૉ. માધુરી ગોરે, સાયન હૉસ્પિટલના ડીન, ડૉ. મીરાકુમાર તથા અન્ય ડૉકટરો, નૅશનલ બર્ન સેન્ટર, ત્વચાના દાતાઓ અને તેના પરિવારજનો, મેડિકલ અસોસિએશનો, અનેક સંસ્થાઓ અને જેને અમને તન, મન, ધનથી સહકાર આપ્યો છે એ સૌના ખૂબ જ •ણી છીએ.’